ଭବାନୀପାଟଣାଃ ରାଜଧାନୀ ଦିଲ୍ଲୀ ଦେଖିଲା କଳାହାଣ୍ଡିର ଲୋକଗୀତ ଏବଂ ଲୋକ ପରମ୍ପରାର ନିଦର୍ଶନ ବଜାଶାଲ । କଳାହାଣ୍ଡି ଜିଲ୍ଲାର ଅଗ୍ରଣୀ ସାଂସ୍କୃତିକ ଅନୁଷ୍ଠାନ ମହାବୀର ଅନୁଷ୍ଠାନ ପକ୍ଷରୁ ଦିଲ୍ଲୀରେ ଏହି ଲୋକଗୀତ ପରିବେଷଣ ହୋଇଛି। ଅନ୍ତର୍ଜାତୀୟ ବାଣିଜ୍ୟ ମେଳା ଓ ଓଡ଼ିଶା ଦିବସରେ ଏହି ଲୋକଗୀତ ପରିବେଶଣ ହୋଇଛି।
ରାଜ୍ୟ ସରକାରଙ୍କ ସୂଚନା ଓ ଲୋକ ସମ୍ପର୍କ ବିଭାଗ ପକ୍ଷରୁ ଦିଲ୍ଲୀରେ ଆୟୋଜିତ ଅନ୍ତର୍ଜାତୀୟ ବାଣିଜ୍ୟ ମେଳାରେ ନୃତ୍ୟ ଗୀତ ପରିବେଶଣ ପାଇଁ ମନୋନୀତ କରାଯାଇଥିଲା। ବଜାଶାଲ ବାଦ୍ୟର ତାଳେତାଳେ ଝୁମିଥିଲେ ଉପସ୍ଥିତ ଲୋକେ।
୩ ଜଣିଆ ଦଳର ନେତୃତ୍ବ ନେଇଥିଲେ ମହାବୀର ସାଂସ୍କୃତିକ ଅନୁଷ୍ଠାନର ସଭାପତି ଜୟନ୍ତ କୁମାର ବେହେରା ଓ ସାଧାରଣ ସମ୍ପାଦକ ସତ୍ୟ ନାରାୟଣ ସିଂହ । ଏହି ୨୩ ଜଣିଆ ଦଳ ବର୍ତ୍ତମାନ ଦିଲ୍ଲୀ ଯାତ୍ରା କରିଥିଲେ । ସେପଟେ ଏହି କାର୍ଯ୍ୟକ୍ରମକୁ ନେଇ ଉତ୍ସାହିତ ହୋଇ ରହିଥିଲେ କଳାକାର । ଏହାଦ୍ବାରା କଳାହାଣ୍ଡି ଜିଲ୍ଲାର ସଂସ୍କୃତି ଓ ପରମ୍ପରାର ପ୍ରଚାର ପ୍ରସାର ହୋଇଛି। ଏହାପୂର୍ବରୁ ଏହି କଳାକାରମାନେ ଗତ ସାଧାରଣତନ୍ତ୍ର ଦିବସରେ କଳା ପ୍ରଦର୍ଶନ କରିଥିଲେ । ମହାବୀର ସାଂସ୍କୃତିକ ଅନୁଷ୍ଠାନ ବିଭିନ୍ନ ସମୟରେ ଜାତୀୟ ତଥା ଅନ୍ତର୍ଜାତୀୟ ସ୍ତରରେ ନିଜର କଳା ପ୍ରଦର୍ଶନ କରି ସୁନାମ ଅର୍ଜନ କରିଛି ।
